CELEX: 62011TN0483
Language: lt
Date: 2011-09-05 00:00:00
Title: Byla T-483/11: 2011 m. rugsėjo 5 d. pareikštas ieškinys byloje Sepro Europe prieš Komisiją

12.11.2011   
            
            
               LT
            
            
               Europos Sąjungos oficialusis leidinys
            
            
               C 331/25
            
         2011 m. rugsėjo 5 d. pareikštas ieškinys byloje Sepro Europe prieš Komisiją
   
   (Byla T-483/11)
   2011/C 331/48
   Proceso kalba: anglų
   
      Šalys
   
   
      Ieškovė: Sepro Europe Ltd (Harogitas, Jungtinė Karalystė), atstovaujama advokatų C. Mereu ir K. Van Maldegem
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti ieškinį priimtinu ir pagrįstu,
            
         
               —
            
            
               panaikinti Komisijos sprendimą 2011/328/ES (1),
            
         
               —
            
            
               priteisti iš atsakovės bylinėjimosi išlaidas ir
            
         
               —
            
            
               imtis kitų teisingumui užtikrinti būtinų priemonių.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas susijęs su akivaizdžiomis vertinimo klaidomis, nes Komisija teisiškai klaidingai grindė Sprendimą 2011/328/ES tariamai susirūpinimą keliančiais (i) poveikiu darbuotojams ir (ii) poveikiu aplinkai.
            
         
               2.
            
            
               Antrasis ieškinio pagrindas susijęs su teisės į teisingą teismo procesą, teisės į gynybą ir gero administravimo principo pažeidimu, nes atsakovė klaidingai atsižvelgė į nurodytą susirūpinimą izomerų santykiu, nors jo ypatinga svarba pirmą kartą nustatyta iš naujo pateikiant prašymą ir labai vėlyvoje procedūros stadijoje. Dėl šios priežasties ieškovė neteko galimybės pateikti pastabas. Be to, atsakovė neatsižvelgė į ieškovės siūlomą pataisą.
            
         
               3.
            
            
               Trečiasis ieškinio pagrindas, susijęs su neteisėtu Komisijos sprendimo 2011/328/ES pobūdžiu, nes jis yra neproporcingas. Net darant prielaidą, kad į minėtą susirūpinimą ateityje reikėtų atkreipti ypatingą dėmesį, nagrinėjama priemonė yra neproporcinga, kiek joje išreikštas požiūris į susirūpinimą keliančius poveikį darbuotojams ir poveikį aplinkai.
            
         
               4.
            
            
               Ketvirtasis ieškinio pagrindas susijęs su neteisėtu Komisijos sprendimo 2011/328/ES pobūdžiu dėl nemotyvavimo, nes atsakovė nepateikė jokių įrodymų ar motyvų, kad pagrįstų nesutikimą su ieškovės siūloma pataisa, o tai turėjo įtakos skaičiuojant poveikio darbuotojams lygius, bei kad pagrįstų savo nesutikimą su šiltnamių, kuriems taikomos aukštosios technologijos, naudojimu.
            
         
      (1)  2011 m. birželio 1 d. Komisijos įgyvendinimo sprendimas dėl flurprimidolio neįtraukimo į Tarybos direktyvos 91/414/EEB I priedą (pranešta dokumentu C(2011) 3733) (OL L 153, 2011, p. 192).